COVID-19 : คนงานรังสิต-11 องค์กรแรงงาน ร้อง รบ.ปรับ 5 มาตรการเยียวยา
สหภาพแรงงานงานกลุ่มย่านรังสิตฯร่วมกับ 11 องค์กร เรียกร้องรัฐเยียวยาให้ครอบคลุมแรงงานทุกภาคส่วน ทั้งนอกระบบและภาคเกษตรกรหยุดพักการชำระหนี้ลดค่าใช้จ่ายสาธารณูปโภค เช่น ค่าน้ำ ค่าไฟฟ้า ค่าโทรศัพท์ ค่ารถเมล์ ฯลฯ28 เม.ย.2563 ผู้สื่อข่าวรายงานว่า วันนี้ (28 เม.ย.63) เมื่อเวลาประมาณ 8.20 น. เพจกลุ่มสหภาพแรงงาน ย่านรังสิตและใกล้เคียง เผยแพร่วิดีโอและแถลงการณ์ของสหภาพแรงงานงานกลุ่มย่านรังสิตฯร่วมกับ 11 องค์กรแรงงานเสนอ รัฐบาล ปรับ 5 มาตรการเยียวยาสถานการวิกฤต โควิด-19 ซึ่งประกอบด้วยข้อ 1 ขยายการช่วยเหลือเยียวยาจากเดิมให้ครอบคลุมแรงงานทุกภาคส่วน แรงงานนอกระบบประกันสังคม แรงงานภาคเกษตรกร ซึ่งเป็นงานที่จ้างตัวเอง (รวม 20 ล้านคน x 15000/คน รวมสามแสนล้านบาท) และแรงงานข้ามชาติที่ไม่มีประกันสังคมข้อ 2 หยุดพักการชำระหนี้ เช่น บ้าน รถ โดยงดจ่ายทั้งต้นทั้งดอกอัตโนมัติ เป็นระยะเวลา 6 เดือน ข้อ 3 ลดค่าใช้จ่ายสาธารณูปโภค เช่น ค่าน้ำ ค่าไฟฟ้า ค่าโทรศัพท์ ค่ารถเมล์ 50% เป็นเวลา 6 เดือน ข้อ 4 สำหรับผู้ประกันตน ม.33 กรณีที่นายจ้างสั่งหยุดงานชั่วคราวโดยมิใช่เหตุสุดวิสัย แต่เป็นเหตุอื่น ตามมาตรา 75 ของพระราชบัญญัติคุ้มครองแรงงาน ซึ่งนายจ้างต้องจ่ายค่าจ้างแก่ลูกจ้าง 75% ของค่าจ้างนั้น ให้รัฐจ่ายเงินส่วนต่างให้แก่ลูกจ้างอีก 25%และ ข้อ 5 ยกเลิกกฎกระทรวงการได้รับประโยชน์ทดแทนในกรณีว่างงานเนื่องจากมีเหตุสุดวิสัยอันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ.2563 หากนายจ้างสั่งให้ลูกจ้างหยุดงาน หรือถูกทางราชการสั่งปิดด้วยเหตุแห่งโรคระบาด ให้นายจ้างและรัฐร่วมจ่ายเงินแก่ลูกจ้างครบ 100%ขบวนการแรงงานต้องผลักดันให้รัฐแก้ไขปัญหาอย่างทันท่วงที เฝ้าระวังการละเมิดสิทธิเสรีภาพจากการฉวยโอกาสของนายจ้าง เช่น เลิกจ้างไม่เป็นธรรม เปลี่ยนแปลงสภาพการจ้าง กลั่นแกล้งสหภาพแรงงาน และพร้อมรับมือกับวิกฤตเศรษฐกิจการจ้างงานที่อาจตามมาจากนี้ แรงงานคือคนส่วนใหญ่ของประเทศ รัฐจะต้องไม่ให้พวกเขาเสียสละตัวเองจนถึงขั้นล้มละลาย แต่จะต้องช่วยให้ฟื้นตัวจากวิกฤตให้รวดเร็ว แถลงการณ์ระบุสำหรับ 12 องค์กรแรงงาน นอกจาก สหภาพแรงงานงานกลุ่มย่านรังสิตฯ แล้วประกอบด้วย สหพันธ์แรงงานอุตสาหกรรมสิ่งทอ การตัดเย็บเสื้อผ้า และผลิตภัณฑ์เครื่องหนังแห่งประเทศไทย กลุ่มสังคมนิยมแรงงาน สหภาพแรงงานอุตสาหกรรมวัสดุก่อสร้าง สภาองค์การลูกจ้างแรงงานยานยนต์แห่งประเทศไทย สภาองค์การลูกจ้างสภาศูนย์กลางแรงงานแห่งประเทศไทย สหพันธ์แรงงานชิ้นส่วนยานยนต์แห่งประเทศไทย สหพันธ์แรงงานโตโยต้า สหภาพแรงงานอุตสาหกรรมสิ่งพิมพ์บรรจุภัณฑ์ กลุ่มพัฒนาแรงงานสัมพันธ์ตะวันออก สมาพันธ์แรงงานฮอนด้าแห่งประเทศไทย และเครือข่ายสหภาพแรงงานอุตสาหกรรมวัสดุก่อสร้างเครื่องเรือนและคนทำไม้แห่งประเทศไทย (BWICT)
สหภาพแรงงานงานกลุ่มย่านรังสิตฯ ร่วมกับ 11 องค์กร เรียกร้องรัฐเยียวยาให้ครอบคลุมแรงงานทุกภาคส่วน ทั้งนอกระบบและภาคเกษตรกร หยุดพักการชำระหนี้ ลดค่าใช้จ่ายสาธารณูปโภค เช่น ค่าน้ำ ค่าไฟฟ้า ค่าโทรศัพท์
COVID-19,สหภาพแรงงาน ย่านรังสิตและใกล้เคียง